  Майя Бывальцева 2020-тӥ арын Удмуртиын пуктэм улон интыос пӧлысь куиньмос люкетсэ – 288 сюрс квадрат метр - гурт ёросъёсын ӝутӥзы. Сос ярысь Удмуртстат ивортӥз. Улон инты пуктонэз йылтыны юрттӥз кылем арын быдэс Россиын ужаны кутскем «Гурт интывылэз котыр ласянь азинтон» («Комплексное развитие сельских территорий») кун программа Миым Сьӧлта ёросын 45 процентлы тросгес улон интыосты вуттӥзы, Вавож ёросын – 36 процентлы, Дэри ёросын – 24 процентлы. Троссэ коркаосты асьсэос гуртоос пуктӥзы – 96 процентсэ яке 277 квадрат метрзэ. Юридик огазеяськонъёс 10,7 квадрат метр гинэ ӝутӥзы. Алнаш, Вавож, Глаз, Кияса но Ува ёросъёсын соос коттедж порма коркаос но Дэри ёросын трос патеръем куинь юрт пуктӥзы. Огазеяськонъёсын ӝутэм коркаослэн одӥг квадрат метрез шорлыдын 40 сюрс 400 манет усиз. Каръёсын но каргуртъёсын ӵошатыса, со 2 сюрс 100 манетлы ӧжытгес. Тодэ вайытом, Дэбес ёросысь Тыловай черкогуртын «Культура» йӧскалык ӵектос улсын лулчеберет юрт пуктыны кутскизы. Нош «Огъя Россия» партилэн «Покчи шаерлэн лулчеберетэз» ӵектосэзъя элькунын 26 лулчеберет юртъёсты тупатъялозы. Тегъёс: Ижкар Удмуртстат улонинты Удмуртия гурт лэсьтськон  